open-index/open-wikipedia-markdown huggingface dataset:
Globaalse ületarbimise päev

**Globaalse ületarbimise päev** (ka *maailma võlguelamise päev*; inglise keeles *Earth Overshoot Day*), varasema nimetusega **ökoloogilise võla päev**, on päev, millal inimesed on kasutanud ära selleks aastaks ettenähtud looduslikud varad, ehk tekib ökoloogiline defitsiit. See päev on kalkuleeritud, jagades looduse taastootmise hulga inimeste kasutatud loodusvarade hulgaga ja korrutades 365-ga (Gregoriuse kalendri aasta päevade arv). Globaalse ületarbimise päeva kalkuleerib Global Footprint Network. Kampaaniat toetavad kümned muudki mittetulundusorganisatsioonid. 

Valem: 
:Globaalne ületarbimise päev = (Maa poolt toodetud loodusressursid : inimkonna poolt kulutatud loodusvarad) × 365

Eesmärk on mõista ökoloogilise jalajälje ja bioloogilise võimekuse kontseptsioone ja mõõtmeid: miks on ökoloogiliste ressursside piirangute käsitlemine ülemaailmse jätkusuutlikkuse jaoks oluline.

## Ajalugu
Globaalse ületarbimispäeva mõiste lõi 2006. aastal Andrew Simms New Economics Foundationi mõttekoja raames. Seejärel loodi koostöös Global Footprint Networkiga esimene globaalse ületarbimispäeva kampaania. 2006. aastal tarbiti kõik ettenähtud ressursid ära oktoobriks. Seda kampaaniat viiakse läbi igal aastal, et tõsta teadlikkust Maa piiratud ressursside kohta. Global Footprint Network ennustab, et inimesed tarbivad vähem kui kaheksa kuuga kõik aastaks ettenähtud ressursid. 

Globaalse ületarbimispäeva toetajad nendivad, et ökoloogilise liigtarbimise tagajärjed annavad end tunda tugevamalt aja jooksul, väljendudes juba praegu kliima soojenemises.

## Eesti olukord

Samas hinnatakse ka ressursside tarbimist riikide kaudu. Eesti oli 2019 aastal kiiremate ressursikulutajate reas 11. kohal, aastanorm tarbitud 26. märtsil.
 
2021. aastal oli Eesti 13. kohal, aastanorm tarbitud 23. märtsil. 
2022. aastal oli Eesti 8. kohal, aastanorm tarbitud 14. märtsil. 2023. aastal on Eesti ületarbimise päev samuti 14. märtsil.

## Vaata ka
*ökoloogiline jalajälg
*ökoloogiline kriis
*ületarbimine

## Viited
IAAFi kuulsuste hall

**IAAFi kuulsuste hall** (inglise *IAAF Hall of Fame*) on Rahvusvahelise Kergejõustikuliidu (IAAF) virtuaalne kuulsuste hall, mis avati 8. märtsil 2012. Halli avamisega tähistati ka IAAFi 100. aastapäeva.

Esialgu arvati halli 12 sportlast ja veel samal aastal (2012) arvati 12 sportlast juurde. Novembris 2013 arvati veel 12 sportlast juurde.

Halli pääsemiseks peavad sportlasel olema täidetud kolm kriteeriumi:
* kaks kuldmedalit olümpiamängudelt või maailmameistrivõistlustelt;
* sportlaskarjääri jooksul on püstitanud vähemalt ühe maailmarekordi;
* enne halli arvamist on sportlaskarjääri lõpetanud vähemalt 10 aastat tagasi.

## Kuulsuste halli liikmed
*Abebe Bikila (Etioopia)	
*Fanny Blankers-Koen	(Holland) 
*Betty Cuthbert	 (Austraalia)	
*Jackie Joyner-Kersee (Ameerika Ühendriigid)		 
*Carl Lewis	 (Ameerika Ühendriigid) 
*Edwin Moses	
*Paavo Nurmi (Soome)
*Al Oerter	(Ameerika Ühendriigid) 
*Jesse Owens (Ameerika Ühendriigid)	
*Adhemar da Silva (Brasiilia)	
*Wang Junxia (Hiina)
*Irena Szewińska (Poola)
*Babe Didrikson Zaharias (Ameerika Ühendriigid)	 
*Michael Johnson 
*Dan O'Brien	
*Alberto Juantorena (Kuuba)	
*Sergei Bubka (Nõukogude Liit / Ukraina)
*Sebastian Coe (Suurbritannia)		
*Kipchoge Keino (Kenya)	
*Peter Snell (Uus-Meremaa)	
*Volodõmõr Holubnõtšõi	  (Nõukogude Liit / Ukraina)
*Iolanda Balaș (Rumeenia)
*Stefka Kostadinova (Bulgaaria)	
*Harrison Dillard  (Ameerika Ühendriigid)		 
*Marjorie Jackson	(Austraalia)
*Hannes Kolehmainen (Soome)	 
*Natalja Lissovskaja (Nõukogude Liit / Venemaa)	 
*Svetlana Masterkova	 (Venemaa) 
*Noureddine Morceli (Alžeeria)	
*Parry O'Brien  (Ameerika Ühendriigid)	]
*Marie-José Pérec (Prantsusmaa)	 
*Viktor Sanejev (Nõukogude Liit / Gruusia)	 
*Juri Sedõhh (Nõukogude Liit / Venemaa)	
*Daley Thompson (Suurbritannia)	
*Grete Waitz (Norra) 
*Valeri Brumel 	(Nõukogude Liit / Venemaa) 
*Glenn Davis	(Ameerika Ühendriigid)
*Heike Drechsler (Saksa DV)	 
*Hicham El Guerrouj (Maroko)	
*Marita Koch (Saksa DV)	 
*Robert Korzeniowski (Poola) 
*Jānis Lūsis (Nõukogude Liit / Läti)	
*Bob Mathias (Ameerika Ühendriigid)	 
*Wilma Rudolph (Ameerika Ühendriigid)		 
*Shirley Strickland de la Hunty 
*Lasse Virén (Soome)	
*Cornelius Warmerdam (Ameerika Ühendriigid)
Holi

***Holi*** (sanskriti keeles *होली Holī*) on hindu kevadpidustus, mis pärineb Hindustani poolsaarelt ning mida peetakse peamiselt Indias ja Nepalis, kuid mis on levinud ka mujal Aasias ja osas läänemaailmast, kus see on tuntud kui värvide või armastuse festival. 

Pidustustega tähistatakse hea võitu kurja üle, talve lõppu ja kevade algust ning pakuvad paljudele võimalust teistega kohtuda, mängida, naerda, unustada, andestada ja parandada suhteid. Pidustused on ka tänu hea saagi eest. 

Pidustused kestavad ühe öö ja ühe päeva ning algavad Vikram Samvati kalendri järgi *phalgun*'i kuu (veebruari lõpu ja märtsi keskpaiga vahel) *purnima* (täiskuupäeva) õhtul. Õhtu kannab nimetust *Holika Dahan* (deemon Holika põletamine) või *Chhoti Holi*, järgmine päev on *Holi, Rangwali Holi, Dhuleti, Dhulandi* või *Phagwah*.

*Holi* kui iidne hindu usufestival on muutunud mittehindude seas populaarseks paljudes Lõuna-Aasia piirkondades ja ka väljaspool Aasiat. Näiteks peetakse seda lisaks Indiale ja Nepalile ka Jamaical, Surinames, Guyanas, Trinidadis ja Tobagos, Lõuna-Aafrika Vabariigis, Malaisias, Ühendkuningriigis, Ameerika Ühendriikides, Kanadas, Mauritiusel ja Fidžil. Viimastel aastatel on pidustus levinud Euroopasse ja Põhja-Ameerikasse kui kevadine armastuse ja värvide festival.

*Holi* pidustused algavad õhtul *[[Holika Dahan]]*'iga, mille puhul inimesed kogunevad, viivad lõkke ees läbi usuriitusi ning palvetavad, et nende sisemine kurjus saaks hävitatud samal viisil, nagu hävitati tules deemonkuningas Hiranyakashipu õde Holika. Järgmisel hommikul peetakse *Rangwali Holi*'t – tasuta värvifestivali, kus inimesed üksteist värvipulbri ja veega pilluvad. Kasutatakse ka veepüstoleid ja veega täidetud õhupalle. Värvipulbri viskamine ja muu sagin toimub tänavatel, parkides, templiõuedel ja hoonetes. Kambad mängivad trumme ja muid muusikariistu, liiguvad ringi, laulavad ja tantsivad. Külastatakse oma sugulasi, sõpru ja vaenlasi, et naerda, kuulujutte rääkida, süüa *holi* toitu ja juua traditsioonilisi jooke, kusjuures mõned joogid sisaldavad kanepist valmistatud bhang'i. Kaineks saanuna käiakse õhtul sugulastel ja sõpradel külas.

## Viited

## Välislingid
*
Horizon

**Horizon** (inglise keeles 'horisont') võib tähendada järgmist:
*Kehra paberivabrik Horizon (täpsemalt Horizon Pulp and Paper Ltd)
*Horizon (laev) (ka MV Horizon)
*Horizon (ajakiri), Suurbritannia ajakiri
*...
Läbipaistev Coca-Cola

**Läbipaistvaks Coca-Colaks** (vene keeles Бесцветная кока-кола *Bestsvetnaja koka-kola*; inglise keeles *Clear Coca Cola*) nimetatakse värvitut varianti Coca-Cola sortidest, mida hakati tootma 1940. aastatel Nõukogude Liidu marssali Georgi Žukovi soovil.

## Ajalugu
Žukov tutvus Coca-Cola joogiga  teise maailmasõja ajal või vahetult pärast seda, kui tema kolleeg Lääne-Euroopas, Lääne-Euroopa liitlasvägede ülemjuhataja Dwight Eisenhower seda talle pakkus, kes oli ise ka joogi suur fänn. Kuna Coca-Colat peeti Nõukogude Liidus Ameerika Ühendriikide imperialismi sümboliks, oli Žukov vastu sellele, et teda Coca-Cola joogiga pildistataks.

Ajakirjanik Tom Standage'i sõnul küsis Georgi Žukov hiljem, kas Coca-Cola jooki oleks võimalik valmistada ja pakendada viina sarnaseks. 

Marssal Žukov tegi joogi importimise ja selle maskeerimise suhtes päringu kindral Mark W. Clarki kaudu, kes oli Ameerika Ühendriikide okupeeritud Austria sektori ülem, kes omakorda esitas taotluse president Harry Trumanile. Presidendi töötajad võtsid ühendust korporatsiooni Coca-Cola Export juhatuse esimehe James Farleyga. Tol ajal jälgis Farley 38 Coca-Cola tehase rajamist Kagu-Euroopas, sealhulgas Austrias. Farley delegeeris Žukovi eritellimuse Mladin Zarubicale, Coca-Cola ettevõtte tehnilisele juhatajale, kes oli saadetud Austriasse 1946. aastal, et teostada järelevalvet suure villimistehase rajamise üle. Zarubica leidis keemiku, kes võis värvuse Coca-Colast eemaldada, täites seeläbi marssal Žukovi soovi. Coca-Cola värvitu versioon villiti läbipaistvast klaasist pudelitesse, mille valge kork tähistati punase viisnurgaga. Pudeleid ja korke valmistas Crown Cork ja Seal Company Brüsselis. Valge koolajoogi esimesi eksemplare saadeti tellijale kokku 50 kasti.

## Kirjandus

* Cordelia Hebblethwaite (11 September 2012). "Who, What, Why: In which countries is Coca-Cola not sold?". *BBC News*. BBC News. Retrieved 12 September 2012.
* Mark Pendergrast (15 August 1993). "Viewpoints; A Brief History of Coca-Colonization". The New York Times. Retrieved 12 September 2012.
* Tom Standage (2006). A History of the World in Six Glasses. Doubleday Canada. p. 256. . Retrieved 12 September 2012.
* Mladin Zarubica was the a son of an immigrant to the US from Yugoslavia immigrant, and had been a wartime PT boat commander.
* Marion Loeb (2 October 2005). "Raise a glass to the civilizing influences of what we drink". *The Santa Fe New Mexican*. p. 100. Retrieved 12 September 2012.
* Alfred E. Eckes, Jr; Thomas W. Zeiler (2003). Globalization and the American Century. Cambridge University Press. pp. 118–119. . Retrieved 25 September 2012.
* Mark Pendergrast (2000). For God, Country and Coca-Cola. Basic Books. pp. 210–211. . Retrieved 25 September 2012.
Tüll (riie)

**Tüll** on kerge, väga peen, jäik võrk. Seda võib valmistada mitmesugustest materjalidest, sealhulgas siidist, nailonist, polüestrist ja viskoosist.  

Polüester on kõige tavalisem tülli puhul kasutatav riie, kuid viskoosist tüll on väga haruldane. Tüll on kõige sagedamini kasutatav looride, kleitidel (eriti pulmakleitide) ja balletiseelikute valmistamisel. Tüll on saadaval mitmesugustes värvides ja on kergesti kättesaadav. Seda on võimalik värvida iseseisvalt kodus, tingimusel, et see on valmistatud nailonist, viskoosist või siidist, kuid mitte siis, kui see on valmistatud polüestrist. 

Nimi pärineb Prantsusmaal lõunaosas asuvast Tulle linnast. Tulle oli 18. sajandil tuntud pitsi- ja siiditootmise keskus ning tülli võrk on ilmselt pärit sellest Prantsuse linnast. Tüll võeti kasutusele kõigepealt Prantsusmaal Pariisis balletikostüümide valmistamisel. Teistesse riikidesse jõudis see aga hiljem, mis viitab sellele, et tüll võis olla seal kergemini kättesaadav kui mujal. 

Üks kõige tavalisemaid tülli kasutamiseviise on rõivaste valmistamine. Tülli kasutatakse sageli kohevuse loomisel, et jätta pitsiline ja õhuline mulje. Tülli võib kasutada ka alusseelikute valmistamises, sageli kasutatakse mitut kihti jäigast tülli, et luua kleidile või seelikule kindel kuju. Tülli kasutatakse ka loori valmistamiseks, sest see varjab näo omadusi, võimaldades samal ajal kandjal näha. Dekoratiivseid kaunistusi võib valmistada ka tüllivõrgust, sageli kasutatakse pulmade ja katsikute kaunistamiseks. Tülli kasutatakse mõnikord ka käsitöös, et lisada projektidele tekstuuri. Erivärvilisest tüllist saab meisterdada tüllist lilli või muid dekoratiivsed elemente. 

## Kasutatud allikad
FFL

**FFL** võib tähendada järgmist:
*FFL (ettevõte), ka AS FFL, ka AS premia FFL, Läti ettevõte; Premia Foodsi tütarettevõte
*...
Räätsamatk

**Räätsamatk** on matkaliik, kus matkatakse räätsadel.

Räätsamatku võetakse ette aasta läbi: kevadest sügiseni tavaliselt pehme pinnasega soodes ja rabades, talviti ka muudel lumega kaetud matkaradadel.

## Riietus ja muu varustus
* Jalanõud – sobivad vettpidavad, kinnised, tugeva kanna ja kõrge kontsata (madala tallaga) saapad. Plätud, avatud kannaga matkatossud ja kõrge kontsaga tänavasaapad ei sobi, sest nende külge ei saa räätsa kinnitada. Jalanõude sisse on soovitatav panna paksemad sokid, mis hoiaksid ka märjana jalad soojad.
* Peakate – räätsamatkal on sobiv kanda suvel pearätti või laia serva ja lõuapaelaga matkamütsi. Selline peakate annab varju päikese, vihma ja putukate eest. Sügisest kuni kevadeni tuleks üldjuhul peakatte valikul lähtuda selle soojapidavusest.
* Kindad – vajalikud matkadel, mis toimuvad ajavahemikust septembrist aprillini.
* Pealisriietus – fliisjakk + vihmakindel jope või vihmakeep.
* Varusokid ja jalanõud märjakssaamise puhuks.
* Joogivesi ja energiakontsentraadid – kaasavõtmiseks võib soovitada tavalist pudelivett ja šokolaadi, müslibatoone ja pähkleid. Külma ilma puhul oleks kasu termosetäiest kuumast teest.
* Väike seljakott isiklike asjade jaoks (suurusega kuni 35 l)

## Vaata ka
* Räätsad

* Räätsalahing (1758)
Albert Adomah

**Albert Danquah Adomah** (sündinud 13. detsembril 1987 Londonis) on Ghana jalgpallur, kes mängib parema äärepoolkaitsja või ründava poolkaitsjana Inglismaa esiliiga klubis Queens Park Rangers.

Ta on veetnud kogu klubikarjääri Inglismaal. Ta alustas klubikarjääri 2006. aastal poolprofessionaalse liiga Isthmian League'i klubis Harrow Borough. 2008. aasta jaanuaris liitus ta Inglismaa tugevuselt neljanda liiga klubiga Barnet, kus mängis kokku kaks ja pool hooaega.

Alates hooajast 2010–11 on ta mänginud Inglismaa esiliiga klubides. Aastatel 2010–2013 mängis ta Bristol Citys ja 2013–2016 Middlesbrough's. 2010–11 valiti ta Bristol City hooaja parimaks mängijaks. Hooaja 2016–17 alguses pidas ta Middlesbrough' meeskonnas kaks mängu Inglismaa kõrgliigas, kuid sõlmis 2016. aasta augustis lepingu Aston Villaga. Hooajal 2017–18 tegi ta individuaalselt oma edukaima hooaja, kui lõi Inglismaa esiliigas 14 väravat.

2019. aasta juulis sõlmis ta kaheaastase lepingu Nottingham Forestiga. Hooaja 2019–20 teises pooles mängis ta laenul Cardiff Citys. 2020. aasta oktoobris sõlmis ta kaheaastase lepingu Queens Park Rangersiga.

Ghana jalgpallikoondises tegi Adomah debüüdi 5. septembril 2011 sõprusmängus Brasiilia vastu. Koondisekarjääri esimese värava lõi ta 13. oktoobril 2015 sõprusmängus Kanada vastu. Ta on kuulunud Ghana koondisse 2013. aasta Aafrika karikavõistlustel ja 2014. aasta maailmameistrivõistlustel.
Eesti mälestusmärkide loendid

*Eraldi loendit Eesti kõikidele [[mälestusmärk]]idele pole, ent on järgmised loendid*:

*Eesti Vabadussõja mälestusmärkide loend
*Eesti Teise maailmasõja mälestusmärkide loend
*Pärnu mälestusmärkide loend
*Tallinna mälestusmärkide ja skulptuuride loend
*Tartu skulptuuride loend
Kalinkavičy rajoon

**Kalinkavičy rajoon** on 2. järgu haldusüksus (rajoon) Homieli oblastis Valgevenes. Rajooni pindala on 2 756 km². 2016. aasta seisuga elas seal 60 034 inimest.

Rajoon moodustati 1924. aastal. Tänapäevastes piirides on rajoon 1998. aastast, mil sellega liideti Kalinkavičy linn. See koosneb järgmistest külanõukogudest: Azaryčy, Biarozaŭka, Čkałava, Damanavičy, Dudzičy, Harbavičy, Haročyčy, Jakimavičy, Juravičy, Kapličy, Kazłovičy, Krukavičy, Lipaŭ, Małyja Aŭciuki, Nachaŭ, Savičy, Syrodi, Šyičy ja Vialikija Aŭciuki külanõukogu. Halduskeskus on Kalinkavičy linn, mis moodustab ka omaette haldusüksuse, lisaks asub rajoonis Azaryčy alev.


Брацкая магіла..JPG|Vialikija Aŭciuki vennaskalmistu
Кладбище - panoramio (153).jpg|Juravičy kalmistu
Азарычы. Калінкавіцкі раён (29).jpg|Azaryčy
Kalinkavichy, Belarus - panoramio (3).jpg|Kalinkavičy


Tähtsaimaks jõeks on Prõpjats, teised tähtsamad jõed on selle lisajõed Ipa, Vić ja Tremla. Rajoon asub Polesje madalikul, selle keskmine kõrgus on 120—15 m. Kõrgeim punkt asub Prõpjatsi kaldal Juravičy lähistel ja ulatub 167,5 meetrit üle merepinna. Prõpjatsi ümbruskonnas leidub arvukalt järveks kujunenud soote.

Rajoonis leiduvad suured turba varud. Lisaks ammutatakse seal naftat.

2009. aasta seisuga oli elanikest 92,7% valgevenelasi, 4,37% venelasi, 1,54% ukrainlasi ja 1,39% muust rahvusest inimesi. 70,89% elanike emakeeleks oli valgevene keel, 26,1% elanike emakeeleks oli vene keel. Koduse keelena kasutas valgevene keelt 37,52% elanikke, vene keelt aga 55,34%.

## Viited

## Välislingid

*Rajooni täitevkomitee koduleht (*vene keeles*)
*Rajooni kaart
John Richard Gott

**John Richard Gott III**, ka **J. Richard Gott**, (sündinud 8. veebruaril 1947 Louisville'is Kentucky osariigis) on Ameerika Ühendriikide astrofüüsik ja teaduskirjanik. 

Ta lõpetas Harvardi Ülikooli bakalaureusekraadiga füüsika alal. 1973. aastal sai Princetoni Ülikoolist doktorikraadi (PhD) astrofüüsikas. Oli järeldoktor California Tehnoloogiainstituudis ja külalisteadur Cambridge'i Ülikoolis. Alates 1976. aastast töötab ta Princetoni Ülikoolis. 2016. aastast on ta emeriitprofessor. 

Gotti peamised uurimisalad on kosmoloogia ja üldrelatiivsusteooria. Ta on uurinud ajarändamise võimalusi ja arendanud maailmalõpu arutluse teooriat.

## Tunnustus
*1975 – Robert Trumpleri auhind Vaikse Ookeani Astronoomiaseltsilt

## Teosed
*2001 – *Time Travel in Einstein's Universe: The Physical Possibilities of Travel Through Time*. Houghton Mifflin Books
*2010 – *Sizing Up the Universe: The Cosmos in Perspective* (kaasautor Robert J. Vanderbei)
*2016 – *The Cosmic Web: Mysterious Architecture of the Universe*. Princeton University Press

## Viited

## Välislingid
*J. Richard Gott. amazon.com
*The Mysterious Architecture of the Universe - with J Richard Gott. YouTube, 12. juuli 2017
Tulirelvamuuseum

**Tulirelvamuuseum** on tulirelvadega seonduvat eksponeeriv muuseum Tallinnas aadressil Nõlva tänav 9. Muuseumis saab ülevaate tulirelvade arengust 19. sajandist kuni tänapäevani. Paljudest relvadest on võimalik muuseumi kõrval asuvast lasketiirust ka lasta.

## Viited

## Välislingid
*https://www.puhkaeestis.ee/et/tulirelvamuuseum-tallinnas
Ruja (ooper)

**"Ruja"** on Eesti rokkooper, mille libreto kirjutasid Tiit Ojasoo ja Ene-Liis Semper, helilooja oli Rein Rannap. Ooper põhineb ansambli Ruja ajalool ja nende loomingul.

Tiit Ojasoo lavastus valmis koostöös Vanemuise teatriga ning see esietendus 15. augustil 2008 Tartus Vanemuise ülemisse parklasse ehitatud vabaõhulaval. 

Lavastusest on tehtud videosalvestis, mida ETV aeg-ajalt näitab.

## Tunnustus
* 2009 – Eesti Teatriliidu aasta lavastuse auhind (lavastusmeeskond: libreto Tiit Ojasoo (Teater NO99), Ene-Liis Semper (Teater NO99), lavastaja Tiit Ojasoo, muusikajuht Erki Pehk (Rahvusooper Estonia), kunstnik Ene-Liis Semper, valguskunstnik Palle Palme (Rootsi), koreograaf Marika Aidla, kontsertmeistrid Ele Sonn, Irina Oja, koormeister Piret Talts, koori kontsertmeister Marika Mägi, Tartu Noortekoori kontsertmeistrid Kadri Leppoja, Riho Leppoja)
* 2009 – Eesti Teatriliidu sõna-, muusika-, balleti- ja tantsulavastuste žürii eriauhind (rokkooperi „Ruja“ loominguline kooslus idee ja selle ajastutundliku teostuse eest. Stsenaristid, lavastaja, kunstnik Ene-Liis Semper ja Tiit Ojasoo)

## Viited
Mati Reinup

**Mati Reinup** (sündinud 3. aprillil 1949 Viljandis) on eesti motosportlane.

## Eluloolist
Lõpetas 1966. aastal autoremondilukksepana Viljandi kutsekooli ja 1969. aastal Viljandi töölisnoorte keskkooli. 12-aastaselt hakkas ta käima Viljandi spordiklubi suusatreeninguil, 1965. aastal jätkas Viljandi motoklubis mehaanik Ivar Raudsepa juhendamisel mootorratturina.

## Sportlikud saavutused
* 1966 ja 1967. aastal talimotokrossis (noorte 175 cm3 klassis) Eesti meister.
* 1969. aastal meistersportlane.
* 1967. aastal Eesti meister motokrossis (noorte 175 cm3 klassis).
* 1968. aastal Eesti meister motokrossis (350 cm3).
* 1973. aastal  Eesti meister ringrajasõidus (350 cm3 A).
* Osales 1976 neljal mootorratturite ringrajasõidu maailmameistrivõistluste etapil, parim tulemus 13. koht.
* 1976. aastal kuldmedal hipodroomisõidus (250 cm3).
* 1979. aastal sai ta sotsialismimaade Sõpruse karika sarjas ringrajasõidus 11. koha (250 cm3 A klassis).
* On võitnud Nõukogude Liidu ringrajasõidu meistrivõistlustel 1971–1984 250 cm3 A klassis, 350 cm3 A klassis ja 350 cm3 B klassis 2 kulda, 8 hõbedat ja 4 pronksi. 

## Muud
1972–1992. aastatel oli Mati Reinup AKSK võidusõitja, 1974–1977 ühtlasi Saksa DV mootorrattatehase MZ katsesõitja. Aastast 1985 võistelnud ka autorallis, autode ringrajasõidus ja autokrossis.

Alates 1992. aastast on ta Reinup Reisid OÜ omanik ja juhatuse liige.

## Viited

## Kirjandus
E. Kaldma. Ringrajal. Tallinn 1979, lk 105

## Välislingid
* Mati Reinup Eesti spordi biograafilises leksikonis
* Artikkel Sakalas, 15. november 2003
James Bardeen

**James Maxwell Bardeen** (9. mai 1939 Minneapolis, Minnesota – 20. juuni 2022 Seattle, Washingtoni osariik) oli ameerika füüsik ja astrofüüsik.

Ta oli kahekordse nobelisti John Bardeeni poeg. Ta oli tuntud oma töödega üldrelatiivsusteooria ja astrofüüsika alalt.

## Haridus ja elukäik
Bardeen lõpetas 1960. aastal Harvardi Ülikooli bakalaureusekraadiga. Sai 1965. aastal California Tehnoloogiainstituudist doktorikraadi (PhD) füüsika alal (doktoritöö juhendaja oli Richard Feynman). 

Bardeen sai 1966. aastal Washingtoni Ülikooli abiprofessoriks, hiljem samas astronoomia kaasprofessor. 1974. aastal sai ta Yale'i Ülikooli kaasprofessoriks, seejärel füüsikaprofessoriks. 1976. aastal asus ta professorina tööle Washingtoni Ülikooli.

Bardeeni noorem vend William Bardeen on samuti füüsik.

## Teadus
Bardeen tegeles mustade aukude ja akretsiooniketaste astrofüüsikaga, spiraalgalaktikate dünaamikaga, kosmoloogiliste suurte struktuuride arengu uurimisega, kosmoloogilise häiritusteooriaga (1980) ja Einsteini väljavõrrandite lahenduste täpsustamisega.

Koos Stephen Hawkingi ja Brandon Carteriga sõnastas Bardeen 1973. aastal mustade aukude mehaanika neli reeglit. Need reeglid kujutavad endast füüsikalisi tingimusi, millele mustad augud eeldatavasti vastama peavad ja mis on analoogsed termodünaamika seadustele.

## Tunnustus
*1996 – valiti Ameerika Filosoofiaseltsi liikmeks
*2012 – valiti USA Rahvusliku Teaduste Akadeemia liikmeks

## Publikatsioone
Bardeen, J. M.; Carter, B.; Hawking, S. W. The four laws of black hole mechanics. Comm. Math. Phys. 31 (1973), no. 2, 161--170. https://projecteuclid.org/euclid.cmp/1103858973#ui-tabs-1

## Viited

## Välislingid
Luigi Carlo Farini

**Luigi Carlo Farini** (22. oktoober 1812 Russi – 1. august 1866 Quarto dei Mille, Genova lähedal) oli Itaalia arst, ajakirjanik ja poliitik. Ta oli aastatel 1862–1863 Itaalia peaminister.

Ta sündis 1812. aastal Russi vallas Ravenna provintsis. Ta on õppinud Bologna ülikoolis, kus tal õpingud katkesid aastal 1831 seoses revolutsiooniga. Seejärel praktiseeris ta arstina Romagna mitmes linnas.

Ka tema poeg Domenico Farini saavutas edu poliitikas.
Vladimir Lavrovski

**Vladimir Mihhailovitš Lavrovski** (Владимир Михайлович Лавровский; 4. juuli 1891 Pihkva – 25. jaanuar 1971 Moskva) oli vene ajaloolane-medievist, hiliskeskaegse ja uusaegse Inglismaa agraar- ning sotsiaalmajandusliku ajaloo spetsialist. Ajalooteaduste doktor (1937), professor. Enam kui 50 teadustöö (monograafia, artikli, ettekande) autor.

## Allikad

*http://istmat.info/node/27794
Topiaarkunst

**Topiaarkunst** (lad *ars topiaris*) on puude ja põõsaste vormi kujundamise kunst. Eesmärgiks on anda pügamisega taimedele soovitud kuju.  

Lisaks silmailule pakub topiaarkunst rõõmu aias askeldamisest ja oma kätega kunsti loomisest. Sobivateks taimedeks on nii okas- kui ka lehtpuupõõsad. Liikidest on sagedamini kasutusel pukspuu, valgepöök, liguster ja jugapuu. 

Topiaarkunsti kõrgaeg oli renessanss ja barokk, kuid kõige varasemaid teateid puude ja põõsaste pügamisest võib leida Plinius Noorema Rooma aedade kirjeldustest. Vana-Rooma aegadel olid aednikeks peamiselt orjad, kes tegelesid ka puude ja põõsaste pügamisega. Arvatakse, et just orjad on need, kes selle kunstiliigi Euroopasse tõid. Versailles' näitel kujundati taimedest seinu, sambaid, võlve, kaari ja muid arhitektuurielemente. Lisaks ka geomeetrilisi vorme (kerad, püramiidid, koonused, risttahukad) ja skulptuure (loomad, inimesed, stseenid). Tänu Inglise pargistiili levikule vähenes topiaarkunsti populaarsus märgatavalt. Uue õitsengu tõi aga 19. sajandi teine pool, koos historitsistliku aia- ja pargikunstiga. Võrreldes tänapäeva topiaarkunstiga, kujutati varem rohkem jahistseene ja sõjaga seonduvat. 

Belgias, Prantsusmaal ja Hollandis on topiaarkunst veel tänini tavaline osa aiakunstist. Topiaarkunsti viljeldakse nii eraaedades, surnuaedades kui ka avalikes parkides (nt Parc André Citroën Prantsusmaal ja Thames Barrier Park Inglismaal). Peamiselt esineb topiaarkunsti siiski ajaloolise hõnguga väärikates kohtades. 

## Eestis
Eestis pole topiaarkunst eriti populaarne. Enamasti piirdutakse puuvõrade vormilõikusega (nt Kadrioru pargis ja Palmse mõisas).

## Allikad
 
# Michelle L. Hirsch. Smithsonian. 2015
# Nurme, S., Nutt, N. ja Terrae, A. (2012). Pargiterminite seletussõnaraamat. Keskkonnaamet. Lk. 62
# RHS Gardening. Topiary
Barokkaed

**Barokkaed** on aiatüüp, mis sai alguse 16. sajandil Prantsusmaal. Enne seda kasutusel olnud regulaaraaed muutus kanalaiaks või parteraiaks. Barokkaiale on iseloomulikud tugevad kompositsioonitsentrid, dünaamilisus, illusoorsus, teatraalsus, kontrasti kasutamine ja eri kunstiliikide ühendamine. 

Teenistusse kutsutud itaalia ehitusmeistrite, kunstnike ja aednike tegevuse tagajärjel kinnistusid Prantsuse aiaplaneerimises sümmeetria-geomeetria põhimõtted. Barokkaed saavutas oma kõrgpunkti 17.–19. sajandil (Prantsusmaal, Saksamaal, Madalmaades).

## Disain
Väljapaistvaks arenguks nendes ametlikes aedades oli nende tohutu suurus. Enamikul neist oli disaini ühtsus tänu residentsi ja aedade üheaegsele ehitusele, koos sobiva arhitektuuri ja ornamentidega.
Hoone oli tihti paigutatud tsentraalselt suurele lamedale alale keskteljele. Ruum jagati geomeetrilistesse, sümmeetrilistesse kujundustesse ja tihti mängiti seda perspektiivis.
Suured ja laiad alleed olid põhilised kujunduselemendid, mille kaudu juhatati algul aiakujundusteni, siis metsamaale, maapiirkonda. Hiljem hakkasid nad kiirgama igas suunas, et austada aiaomaniku ligipääsu.

## Parter
Parter on lossi aiapoolses küljes otse lossi ees kunstipäraste peenardega kujundatud tasane pind. Prantsuse kuningate aednikudünastia Mollet'd arendasid edasi parterite (lillepeenar) istutusstiile. Peamiselt oluliseks sai tasane kunstipärastest peenardest kujundatud pind lossi ees, mida vaadeldi tavaliselt kõrgemalt kohalt või lossist. Partereid ümbritses pukspuuhekk või ka lilleserv. Väiksemate parterpeenarde asemele hakati rajama suuri terviklahendusi, mis omakorda jagunesid kaheksaks või rohkemaks osaks, kuid oluline oli jälgida planeeringus sümmeetriat. Parteri kujundusse lisavärvi saamiseks kasutati pinnakattena eri värvi mulda, sütt, kivipuru, liiva- või killustikpuru. Intiimsemaks viibimiseks püstitati parterite lähedusse paviljone või ronitaimedega varjatud pergolaid. 

## André Le Nôtre (1613–1700)
André Le Nôtre'i kujundatud Vaux-le-Vicomte'i park on olnud eeskujuks Versailles', Sceaux', Chantilly ja muudegi barokkparkide loomisel. Tuginedes Prantsuse aia- ja pargikunstis valitsenud regulaarstiilile, muutis Le Nôtre senist Itaalia mõjudega korrapärast kujundust ning tõi esile peahoonest lähtuva keskteljelise ruumi ja eri aiaosade hierarhilise suhte.

Üks Le Nôtre'i olulisemaid uuendusi oli pargi otsene ja vaateline sidumine teadlikult kujundatud telgede abil maastikuga, millele lisandusid veel temast alguse saanud kujunduspõhimõtted: 
* arvestada tuli pargiala rekonstrueerimisel maastikupildi positiivseid külgi ja kõrvaldada negatiivsed;
* barokkaed pidi tunduma tegelikust suurem ja pakkuma eri kohtadest erinevaid perspektiivvaateid;
* planeeringus tuli kasutada partereid, boskette, purskkaeve;
* planeeringu perspektiivmõju suurendasid teljeline kompositsioon ja sümmeetriline teedevõrgustik;
* hoiduda tuli liigsetest varjudest.

André Le Nôtre rekonstrueeris ja hooldas järgmisi parke:
* Fontaineblau – aeda ja kasvuhoonet;
* Versailles' – vana jahiparki;
* Tuileries' – lossi parki;
* Vaux-le-Vicomte'i – lossi pargiansamblit. 

## Vaata ka
*barokk

## Viited
Metaneira

**Metaneira** (vanakreeka Μετάνειρα (*Metáneira*) või **Meganira** oli  Vana-Kreeka mütoloogias Eleusise kuninganna ja Keleosi naine.

## Perekond

Metaneiral oli kaks poega Triptolemos ja Demophon ning neli tütart Kallidike, Kleisidike, Demo ja Kallithoe.

## Mütoloogia

Kui viljajumalanna Demeter oma kadunud tütart Persephonet otsis, maskeerus ta vanaks naineks Dosoks. Kui ta Atikasse jõudis, siis tervitas teda Eleusise kuningas Keleos. Kuningas palus naisel oma poja Demophoni eest hoolt kanda. Tänuks Keleose külalislahkuse eest kavatses Doso kinkida kuningapojale surematuse. Ta põletas igal õhtul Demophoni surelikku vaimu kaminas. Siiski ei jõudnud ta rituaali lõpuni viia, sest ühel õhtul sattus Eleusise kuninganna Metaneira talle peale. Kuninganna karjus, nähes oma last kaminas. Mõned inimesed usuvad, et sellel õhtul suri Demophon leekides. Samal ajal usuvad teised, et poeg jäi terveks. Ovidiuse luuletuse    kohaselt oli beebi hoopis Triptolemos, mitte Demophon. Lisaks usutakse laialdaselt, et tegemist ei olnud mitte beebiga, vaid täiskasvanud mehega, kelle vanemadki olid hoopis teised. Siiski nõustuvad kõik versioonid, et Demeter otsustas õpetada Triptolemosele põllumajanduse kunste ja temalt õppis ülejäänud Kreeka istutama ja kasvatama põllukultuure. Seejärel lendaski Triptolemos tiibadega sõjavankris üle maa õpetades kreeklastele põllumajandust. Demeter ja Persephone hoolitsesid tema eest ning aitasid tal enda missiooni lõpetada. Mõned jutustused väidavad, et Metaneira poeg Abas narris Demeteri ning muutis ta seejärel sisalikuks. Teised jälle seostavad seda müüti Misme poja Ascalabusega .

## Viited
Regionaalarengu auhind

**Regionaalarengu auhind** (ka **Regionaalmaasikas**) on Regionaal- ja Põllumajandusministeeriumi välja antav auhind inimesele või organisatsioonile, kellel on tähelepanuväärseid teeneid Eesti regionaalarengu valdkonnas.

Auhinda antakse välja aastast 2014. Konkursile saavad kandidaate esitada nii riigi ja kohaliku omavalitsuse asutused kui ka teised organisatsioonid ja üksikisikud. Kandidaadiks saab esitada samuti nii riigi ja kohaliku omavalitsuse asutusi kui ka füüsilisi ja juriidilisi isikud.

## Laureaadid
;2014
:Mäo Invest AS
:Aqva Hotels OÜ
:Kaupo Kase
:Ivika Nõgel ja MTÜ Partnerlus Kodanikualgatus "Maale elama".
;
;2015

**2016**

AS Akzo Nobel Baltics

Külli Eichenbaum

MTÜ Kinobuss, Mikk Rand

MTÜ Kärdla Kohvikutepäev, Ly Kaups ja Ere Naat

Vladimir Všivtsev

**2017**

Ants Väärsi

Rõngu Pagar OÜ

AS Konesko

Maaelufestival Sõmerul

**2018**

MTÜ Sibulatee

Jaanus Murakas ja E-Piim Tootmine AS 

Saaremaa valla ühinemine   

Intsikurmu festivali korraldaja MTÜ Munalinn

**2019**

Tsiistrenuka ja Missomaa ettevõtjad

Forwardspace MTÜ

Arno Kuusk ja MTÜ Hiiumaa Kino

MTÜ Postitee ja Eesti Maanteemuuseum

Järva valla mobiiliäpp

**2020**

Cleveroni Akadeemia

Fortaco Estonia OÜ

Vidrike külamaja Otepääl

Margit Kääramees ja Kassari saare Orjaku külaselts

Mulgi väiketootjate liit

**2021**

AS Viljandi Aken ja Uks

Põlva-, Valga- ja Võrumaa kaugtöövõrgustik Kupland

Võrumaa ettevõtluse ja turismi arendaja koostöövõrgustik Kotus

Järva külapoodide elushoidja Tanksemäe Saffer OÜ

Valga vallaarhitekt Jiri Tintera

**2022**

Kalamatsi Meierei OÜ

Peipsi Toidu võrgustik

Marico Holding OÜ

Lääne-Harju Koostöökogu

Andrus Aljas 

**2023**

Lääne-Virumaa LEADER tegevusrühm MTÜ Partnerid

Aclima OÜ

Green Gravels OÜ

Lutsu Teater

Saaremaa Toidufestival

## Viited
Lāde järv

**Lāde järv** (läti keeles *Lādes ezers*, ka **Nabe järv**, kohalikus murdes *Lādesezars* või *Nabsezars*) on järv Lätis Limbaži piirkonna Limbaži vallas.

Järv asub Põhja-Vidzeme biosfääri kaitsealal. Järve lõunakaldale jääb Lādezersi küla ja sellest edelasse Nabe vasallilinnus. Järvest möödub idas Ragana–Limbaži maantee.

Järv asub merepinnast 47,7 meetri kõrgusel. Selle veetase oli varem kõrgem, kuid aastal 1958 lammutati Vitrupe jõel üks vana veskipais ja see tõi kaasa veetaseme alanemise.

Põhi on liivane ja savine. Järve idakallas on kõrge, ülejäänud kaldad aga madalad. Lāde järves asub ka üks saar.

Järvest on leitud 14 liiki kalu.

Järve valgla on 25,2 km².

## Viited
Renessanssaed

Itaalia **renessanssaed** oli uus aiastiil, mis sai alguse 15. sajandil Roomas ja Firenzes. **Renessanssaed** on inspireeritud klassikalistest korraldus- ja ilu ideaalidest ning on mõeldud aia ja maastikuvaate pärast, mõtisklemiseks ning aia enda vaatamisväärsuste, helide ja lõhnade nautimiseks.

## Disain
Enne Itaalia renessanssi olid Itaalia keskaegsed aiad suletud seintega. Need olid pühendatud köögiviljade, puuviljade ja ravimtaimede kasvatamisele või kloostri aedade puhul vaiksele meditatsioonile ja palvele. Itaalia renessanssaed purustas seina aia, maja ja maastiku vahel. 
Hilisrenessansi ajal hakati planeerima järjest suuremaid ja sümmeetrilisemaid aedu, mis olid täis purskkaeve, kujusid, koopaid, veekogusid ja muid elemente, mis olid mõeldud nende omanike rõõmustamiseks ja meelelahutuseks ning külastajatele mulje avaldamiseks. Seda stiili imiteeriti kogu Euroopas, mõjutades Prantsuse renessansi ja Inglise aeda.

Renessansiaja jätkuga aiad hakkasid ühe suuremalt arenema, kuid tasakaalu ja korra põhimõtted olid endiselt rangelt täidetud. Terrassaiad hakkasid muutuma populaarsemaks ja disaini keskpunktiks võis lugeda mäge või uppunud labürinti. Hüdroloogia parema edasi juhtimisega, muutusid purskkaevud kallimaks ja ilusamaks. Itaalias on säilinud palju renessanssaedu, mis on kujunenud populaarseteks turismi sihtkohtadeks.

## Kuulsamad kohad

Renessansiajal uhkustasid paljud Itaalia villad hästi kavandatud aedadega, aga osa neist sai kuulsaks just oma ilu poolest. Medici villa Fiesole linnas ehitati aastatel 1455–1461 nõlvale, kust avanes vaade Firenze linnale. Medici villa oli kuulus oma terrassaia poolest, mida hiljem kasutati linnas olevate luuletajate ja kunstnike kohtumispaigana. Paavst Leo X alustas Rooma Villa Madama aedadega, mida hiljem täiendas kardinal Giulio de' Medici, tuues esile tunnustatud freskod. Aia oli kavandanud Raffael.

## Viited
Sea of Thieves

**"Sea of Thieves"** on piraaditeemaline videomäng. Mängu arendajaks on Rare ja selle avaldas Microsoft Studios  Windowsi seadmetele ja Xbox One'i mängukonsoolile. "Sea of Thieves" annab mängijatele võimaluse kehastuda piraadiks ning seilata fantastilises maailmas, kas üksi või kuni neljaliikmelise grupina. Mängus on võimalik mängida nii arvuti kui ka päris inimeste vastu. Mäng avaldati 20. märtsil 2018 ja see on saanud kriitikutelt vastukäivaid hinnanguid.

"Sea of thieves" on seikluslik ja koostööpõhine mitmikmäng. Mängu saab mängida Xbox One'i mängukonsooli ja Windowsi personaalarvutiga. Mängija(d) seiklevad avatud maailmas, kasutades piraadilaeva, mille juhtimisel saab mängija endale võtta mitmesuguseid rolle. Mängijate põhiülesandeks on avastada, otsida ning müüa aardeid ja vastasmängijatega võidelda. Mängu stiil on multifilmiline.

## Arendus
Mängu on arendanud ettevõte Rare. Mängus esinev piraaditeema on insipeeritud mängust "Project Dream" (hiljem sai sellest "Banjo-Kazooie"), mis on samuti piraaditeemaline videomäng, mis loodi 1990. aastatel.

"Sea of Thieves" loodi, kasutades Epic Games-i mängumootorit Unreal Engine 4. Arendamine algas 2014. aastal. Mängu põhiideeks oli "Group Shaped Narrative". Gregg Mayles Rare-ist kirjeldas seda kui kohmaka nimega kontseptsiooni, mis nägi ette uut tüüpi mitmikmängu, kus mängijad saavad endale luua meelelahutuslikku kogemust.

2015. aasta juunis kuulutati "Sea of Thieves" välja Microsoft Xboxi pressikonverentsil Electronic Entertainment Expo 2015 (E3). Mängu ennast näidati esmakordselt E3-l aastal 2016. Mäng plaaniti avaldada Windowsi ja Xbox One'i platvormil aastal 2017, kuid lükati edasi kuni 20. märtsini 2018. Mäng on osa Microsofti Xbox Play Anywhere’i programmist, mis tähendab, et mängu ostjad saavad mängu alla laadida nii Windows 10 arvutis kui ka Xbox One'is.
Karbi keel

**Karbi keel** (varem ka mikiri keel) on Hiina-Tiibeti keelkonna Tiibeti-Birma keelte hulka kuuluv keel, mida emakeelena räägivad karbid Assami ja Meghalaya osariigis Indias.

Karbi keel on toonikeel. Eristatakse  3 tooni.

## Viited

## Kirjandus
*V.Y. Jeyapaul, 1987, Karbi Grammar, Mysore, Central Institute of Indian Languages.
Hannah Fry

**Hannah Fry** (sündinud 21. veebruaril 1984 Londonis) on Briti matemaatik.

Ta lõpetas University College Londoni (UCL) matemaatika erialal. 2011. aastal sai UCL-ist doktorikraadi hüdrodünaamikas. Ta töötab UCL-i tehiskeskkonna teaduskonna ruumianalüüsi keskuses vanemlektorina.
__NOTOC__ 
## Tunnustus
*2018 – Christopher Zeeman Medal for Communication of Mathematics 
*2018 – Londoni Kuningliku Seltsi teadusraamatu auhinna nominent ("Hello World")

## Teosed
*2015 – *The Mathematics of Love: Patterns, Proofs, and the Search for the Ultimate Equation*. Simon & Schuster
*2016 –  *The Indisputable Existence of Santa Claus: The Mathematics of Christmas*. Harry N. Abrams (kaasautor Thomas Oléron Evans)
*2018 – *Hello World: How Algorithms Will Define Our Future and Why We Should Learn to Live with It.* WW Norton

## Viited

## Välislingid

*Hannah Fry koduleht
*The mathematics of love. Hannah Fry. TEDxBinghamtonUniversity. Youtube, 4. aprill 2014
Aosta

**Aosta** on linn Itaalias Valle d'Aosta maakonnas; ühtlasi maakonna keskus. Linn jääb Dora Baltea jõe vasakule kaldale.

Elanike arv on 34 361 (2016).

Linnast 2 km kaugusel asub Aosta lennujaam.

## Viited
Asiago

**Asiago** on linn ja vald Itaalias Veneto maakonnas Vicenza provintsis.

Elanike arv on 6758 (2005).

Linnas on Asiago lennujaam.

Linnas asub suusakeskus.

## Viited
Terje Tuisk

**Terje Tuisk** (sündinud 15. jaanuaril 1968) on Eesti teaduse organisaator ja populariseerija.

Ta õppis aastatel 1986–1992 Tartu Ülikoolis bioloogiat ja aastatel 2018–2020 Tallinna Ülikoolis hariduse juhtimist.

1997–2012 töötas Sihtasutuses Archimedes teaduse populariseerimise üksuse juhina.

2012–2020 töötas ta Eesti Teadusagentuuri teaduse populariseerimise osakonna juhatajana.

Alates 2020 olnud Eesti Teaduste Akadeemia arendusjuht. Praegu välissuhete juht.

## Kirjutisi
* Terje Tuisk "Õpilaste teadushuvi toetuseks" Õpetajate Leht, 7. oktoober 2016, lk 12
* Arko Olesk, Terje Tuisk "Kes saab teadlast sundida..." Sirp, 18. märts 2016, lk 8–9
* Janika Ruusmaa, Maris Kivistik, Terje Tuisk "Keskkonnahariduskeskustest võiksid kujuneda kogukonnakeskused" Eesti Loodus, 4/2015, lk 24–27
* Liina Raju, Terje Tuisk "Häid õpilaste teadustöid juhendatakse nii koolis kui ka ülikoolis" Õpetajate Leht, 16. mai 2014, lk 7
* Terje Tuisk "Teaduse populariseerimine – huvi tekitamisest teadushuvi süsteemse arendamiseni. Millised on teadushuviliste võimalused täna ja kuidas minna edasi?" Teadushuvihariduse konverentsi kogumik: 15. november 2013, Tallinn. Tartu, 2013, lk 5–8
* Terje Tuisk "Kus kasvavad teadlased?" Postimees, 27. september 2012, lk 12
* Terje Tuisk, Liina Raju "Missugused on Eesti teadusagentuuri sihid teaduse populariseerijana?" Eesti Loodus, 3/2012, lk 15
* Terje Tuisk "Eesti noor teadlane jälle Euroopas edukas" Innovaatika, 10/2007, lk 15
* Terje Tuisk "Eesti teaduse populariseerimise auhind ja Tartu Ülikool" Universitas Tartuensis: Ülikooli Teaduse Eri, 11. mai 2007, lk 1
* Terje Tuisk "ÕTÜ pidas taas konverentsi" Innovaatika, nov.-dets. 2006, nr 62-63, lk 10–11
* Terje Tuisk "Nobeli laureaatide jälgedes" Õpetajate Leht, 20. oktoober 2006, lk 17
* Terje Tuisk "Õpilaste Teaduslik Ühing taastab omaaegseid traditsioone" Linnaleht: Tallinn, Noored Teadlased, 8. detsember 2005, lk 2–3
* Terje Tuisk "Noorte teadlaste konkursil Budapestis" Õpetajate Leht, 28. november 2003, lk 12
* Terje Tuisk "I*EARN – organisatsioon, mis vahendab ülemaailmseid kooliprojekte" (Interneti vahendusel toimuvatest International Education and Resource Network-i projektidest) Õpetajate Leht 7. märts 1997, lk 13
* Terje Tuisk "Simulatsioonimängud – fantaasialend arvuti kaudu" Elav Teadus, aprill, 2/1996, lk 22–27

## Viited
Kevadtalv

**Kevadtalv** ehk **eelkevad** on üks kahest üleminekuaastaajast talve ja kevade vahel, mida defineeritakse temperatuuri ja loodusnähtuste muutumise järgi.

* *[[Klimaatilised aastaajad|Klimaatiline]] kevadtalv* tähistab lumesulamise aega. See algab päevast, millele järgnevad valdavalt sulailmad ja lumikate kaheneb jõudsalt, ning kestab kogu lumesulamise aja. Samuti on kevadtalv ka aeg, kui lumi on täiesti sulanud, kuid talvine ilm naaseb ajutiselt. Kevadtalve keskmine algus jääb tavaliselt veebruari viimasesse kolmandikku.
* *[[Fenoloogilised aastaajad|Fenoloogiline]] kevadtalv* tähistab püsiva lumikatte ja selge ilmaga aega, kui algab tedre- ja metsisemäng, saabub künnivares, tihased laulavad ja metsloomade tegevus elavneb. Kui talv on lumeta ja sula saabub varakult, võib see aastaaeg fenoloogilises mõttes vahele jääda.

## Vaata ka

* aastaajad
* klimaatilised aastaajad
* fenoloogilised aastaajad

## Viited
Bookinghouse

**Bookinghouse** on Eesti veebireisibüroo, mis müüb Internetis veebisaidil bookinghouse.ee lennupileteid. Veebisaidi omanik on Leedu ettevõte Interneto Partneris.

2006 asutasid Andres Liinat ja Kaido Saarma ettevõte **Bookinghouse AS**. Ettevõte oli veebisaidi bookinghouse.net omanik.

Veebruaris 2008 müüdi Bookinghouse AS Leedu ettevõttele Interneto Partneris. Bookinghouse AS kustutati Äriregistrist 2010.

## Viited

## Välislingid
*https://www.ituudised.ee/uudised/2009/04/13/bookinghouse-viib-aritegevuse-eestist-leetu
Montecassino

**Montecassino** (ka **Monte Cassino**) on koht ja mägi Itaalias Cassino linnas, umbes 120 km Roomast kagus.

529. aastal rajas Benedictus Nursiast mäele kloostri (**Montecassino klooster**, ka **Monte Cassino klooster**). See on üks vanemaid ja suuremaid kloostreid Euroopas. Klooster tegutseb tänapäevani. Teise maailmasõja ajal klooster peaaegu hävis õhurünnakute tagajärjel, kuid see taastati ja avati taas 1964. aastal. 

## Välislingid
*Kloostri koduleht
Arhitektuuribüroo Urbel ja Peil

**Arhitektuuribüroo Urbel ja Peil** oli Eesti arhitektuuribüroo. Büroo eesotsas olid Emil Urbel ja Ülo Peil.

Büroo asutati 1989.

Büroo kustutati Äriregistrist 2005.

## Töid
*Postimehe Maja
*2000 Rocca al Mare koolimaja

## Vaata ka
*Arhitektuuribüroo Emil Urbel
*Arhitektuuribüroo Peil OÜ

## Viited

## Välislingid
*Töid Arhitektibüroo Peil OÜ kodulehel
Inga Külmoja

**Inga Külmoja** (sünninimi **Inga Dorofejeva**; sündinud 2. detsembril 1974) on Eesti semiootik, teadusajakirjanik ja teaduskommunikatsiooni spetsialist.

Külmoja õppis Tartu Ülikooli semiootikat 1993–1998 bakalaureuseastmes ja 1998–2002 magistriõppes. 2008. aastast on ta Tartu Ülikooli rahvusvahelise kommunikatsiooni peaspetsialist. Ta on olnud ka Tartu Ülikooli ajakirja Universitas Tartuensis toimetaja.

Ta on olnud Supilinna Seltsi juhatuse liige ja tegelenud jäätisetootmisega firmas Opus Frigus OÜ.

## Artikleid
*"Milline on slaavlaste päritolu?" ERR Novaator, 9. detsember 2015
Varakevad

**Varakevad** on üks kahest üleminekuaastaajast talve ja kevade vahel, järgnedes kevadtalvele. Seda defineeritakse klimaatiliste ja fenoloogiliste nähtuste järgi.

* *[[Klimaatilised aastaajad|Klimaatiline]] varakevad* algab, kui lumikate on täielikult sulanud, ja kestab taimede vegetatsiooniperioodi ehk kasvuaja alguseni, mil ööpäeva keskmine temperatuur tõuseb püsivalt üle 5&nbsp;°C. Selle jooksul maapind sulab ja soojeneb ning ilmastikus sageneb külmavabade päevade osatähtsus. Varakevad saabub Lõuna-Eestis tavaliselt märtsi lõpul ja Põhja-Eestis aprilli alguses, ning lõpeb tavaliselt aprilli teisel poolel.
* *[[Fenoloogilised aastaajad|Fenoloogiline]] varakevad* algab lumikatte täieliku sulamise ja kase mahlajooksuga. Selle ajal õitseb kask, sarapuu ja sinilill ning talirukis hakkab uuesti kasvama. Lõpeb vahtra õitsemahakkamisega.

## Vaata ka

* kevad
* aastaajad
* klimaatilised aastaajad
* fenoloogilised aastaajad

## Viited
Euroopa Maja

MTÜ **Euroopa Maja** on Eesti organisatsioon, mille eesmärk on noori harida Euroopa Liiduga seonduva kohta. MTÜ-l on oma maja (nimetatud samuti **Euroopa Majaks**), mis asub Tallinnas aadressil Rävala puiestee 4. Maja avati 12. jaanuaril 2007.

MTÜ korraldab aastast 2012 simulatsioonimängu Mudel-Euroopa Parlament (inglise *Model European Parliament*, lühend MEP).

## Viited

## Välislingid
*Koduleht
Johan Pitka rahvamatk

**[[Johan Pitka]] rahvamatk** (ka **Admiral Johan Pitka mälestuseks pühendatud rahvamatk**) on Järva maakonnas igal aastal toimuv rahvamatk. Matka korraldab Eesti Kaitseliit.

Matk algab Johan Pitka sünnikohast Jalgsema külast ja lõppeb Peetri asulas.

Esimene matk toimus 18. veebruaril 2007.

## Viited

## Välislingid
*Matka koduleht Facebookis
Valtrap

**Valtrap** ehk **sadulatekk** on  hobuse sadula alla ratsutamiseks paigutatav pehmendus. Algselt sadula alla asetatud nelinurkse teki kuju on aja jooksul muutunud. Võistlusspordis on varustusele, sealhulgas valtrapile, kindlad nõuded.

## Viited
Dagöplast

**Dagöplast AS** on Hiiu maakonnas tegutsev Eesti ettevõte, mis toodab biolagunevat ja polüetüleenist kilet; ühtlasi Eesti juhtiv ettevõte selles valdkonnas. Aastast 2015 on ettevõtte omanik rahvusvaheline kontsern Biobag.

Ettevõte asutati 28. aprillil 1998.

## Viited

## Välislingid
*Koduleht
Augstroze Suurjärv

**Augstroze Suurjärv** või **Suurjärv **(läti keeles *Augstrozes Lielezers* või *Lielezers*) on järv Lätis Limbaži piirkonna Umurga vallas. Järv asub Augstroze hoiualal ja Põhja-Vidzeme biosfääri kaitsealal. Järve lõunakaldale jääb Augstroze vasallilinnus.

Järv asub merepinnast 77,3 meetri kõrgusel. Augstroze Suurjärv on eutroofne järv. Selle põhi on kohati liivane, kohati kivine või savine. Järve kagukallas on kõrge, ülejäänud kaldad aga madalad, kohati ka soostunud. Kallast ümbritseb kitsas veetaimestiku riba. Järvest on leitud 12 liiki kalu ja viit liiki haruldasi veetaimi.

Järve väljavooluks on seda Dauguļi Väikejärvega ühendav kraav.

## Viited
Korallpunane

**Korallpunane** on punane värvitoon, kergelt oranži suunas kalduv soojatooniline särav punane, vääriskoralli (*Corallium rubrum*) värvus.

## Pildid

Corallium rubrum (Linnaeus, 1758) 4.jpg|*Corallium rubrum* (Linnaeus, 1758)
Red coral gemstone.jpg|Vääriskorall raamistamata ehtekivina
Örhängen i guld och korall - Hallwylska museet - 110121.tif|Korallhelmestega kuldkõrvarõngad
Parure realizzata per la regina Farida d&#039;Egitto (1934).JPG|Vääriskorallidest parüür, tehtud Egiptuse kuninganna Farida jaoks 1934
Corallo rosso - lavorazione artistica - Alghero Sardinia.jpg|Korallist nikerdatud iluasjad, Sardiinia


## Variatsioonid
Loodusteadlaste ja linnuvaatlejate tarbeks koostatud värviõpik, 1886. aastal ilmunud "A nomenclature of colors for naturalists..." näitab korallpunast (*Coral Red*) peaaegu oranži punasena ning soovitab seda segada krapplakist, kaadmiumoranžist, kinaverist ja valgest.

RAL Classic värvikaardi toon 3016 *Korallenrot* on kergelt pastelse tooniga soe punane, mis sarnaneb madarapunase või terrakota värviga  .

Pantone värvid 16-1539 *Coral* ja 16-1546 *Living Coral* on soojatoonilised, ent pigem roosaka kui punase koralli värvi  .

Veebivärv *Coral* on kergelt roosaka poole kalduv oranž  .

Jaapani traditsiooniline värv *sango-iro* (珊瑚色, 'koralli värv') on korallroosa   või roosakas-oranžikas soe punane  .

## Kasutamine
Värvus seostub looduslikkuse ja loomulikkusega, mõjub delikaatselt ja õrnalt.

Sisekujunduse värvina mõjub toon puhtast punasest rahulikumana, köökide või muude interjööride kujunduses soovitatakse seda kasutada punase asemel kui vähem väsitavat. Eriti neutraaltoonide kõrval on korallpunase soojal toonil virgutav mõju.

Juuksehooldusvahendite tootjate Kallos Cosmetics ja Joico tootevalikusse kuulub korallpunane juuksevärv. Toon on oranžikas punane.

Pantone Inc. 2019. aasta trendivärv on Pantone 16-1546 *Living Coral*, roosakas intensiivne koralli värvi toon. Eestikeelses tõlkes on nimetatud seda koralloranžiks.

## Vaata ka
* Korallroosa
* *[[nacarat]]*

## Viited